**1 b forma**

PANEVĖŽIO RAJONO SAVIVALDYBĖS

**RAJONO INFRASTRUKTŪROS PRIEŽIŪROS, MODERNIZAVIMO IR PLĖTROS PROGRAMOS (NR. 04) APRAŠYMAS**

|  |  |  |  |  |  |
| --- | --- | --- | --- | --- | --- |
| **Biudžetiniai metai** | **2021 metai** | | | | |
| **Asignavimų valdytojai, kodas** | Savivaldybės administracija, 188774594  Karsakiškio seniūnija  Krekenavos seniūnija  Miežiškių seniūnija  Naujamiesčio seniūnija  Paįstrio seniūnija  Panevėžio seniūnija  Raguvos seniūnija  Ramygalos seniūnija  Smilgių seniūnija  Upytės seniūnija  Vadoklių seniūnija  Velžio seniūnija  VšĮ Velžio komunalinis ūkis, 168967899 | | | | |
| **Vykdytojai, kodas** | Statybos ir infrastruktūros skyrius, 1.13  Vyr. specialistas, 1.1  Seniūnijos | | | | |
| **Programos pavadinimas** | **Rajono infrastruktūros priežiūros, modernizavimo ir plėtros programa** | | **Kodas** | **04** | |
| **Programos parengimo argumentai** | Šia programa siekiama pagerinti gyventojų gyvenimo kokybę, modernizuojant šilumos ūkį, gerinant geriamojo vandens kokybę, rekonstruojant ir remontuojant kelius ir gatves ir kt. Programa padės kryptingai naudoti lėšas organizuojant kultūros paveldo objektų priežiūrą ir tvarkybos darbus, jų prieinamumą visuomenei. | | | | |
| **Ilgalaikis prioritetas**  **(pagal savivaldybės strateginį plėtros planą)** | Konkurencingas ūkis | | **Kodas** | **I I** | |
| **Šia programa įgyvendinamas savivaldybės strateginis tikslas:** | Gerinti gyvenimo kokybę rajone, užtikrinant socialinių paslaugų kokybę ir prieinamumą, kuriant saugią ir švarią aplinką. | | **Kodas** | **02** | |
| **Programos tikslas** | Užtikrinti patogų ir saugų susisiekimą rajono viešojo susisiekimo gatvėmis ir keliais. | | **Kodas** | **01** | |
| **Tikslo įgyvendinimo aprašymas:**  Šiam tikslui įgyvendinti numatomi šie uždaviniai:  **01 uždavinys. Kokybiškai atlikti kasmetinius rajono gatvių ir kelių priežiūros darbus.**  2021–2023 m. planuojama kokybiškai atlikti susisiekimo objektų priežiūros darbus: atlikti asfalto ir žvyro dangų, šaligatvių, pėsčiųjų ir privažiavimo kelių remonto bei tiesimo darbus, remontuoti, prižiūrėti ir atnaujinti eismo saugumo priemones, vykdyti tiltų priežiūrą.  **Produkto kriterijai (2021 m.):**  1. Prižiūrima 1 082,142 km kelių ir gatvių su žvyro danga.  2. Prižiūrima 347,538 km kelių ir gatvių su asfalto danga.  3. Prižiūrimi 35 tiltai. | | | | | |
| 4. Suremontuota 10 pralaidų.  5. Suremontuota (įrengta) 90 kelio ženklų.  **02 uždavinys. Rekonstruoti ir įrengti naujus rajono kelius, kelio statinius ir gatves.**  Lietuvos automobilių kelių direkcijos lėšomis toliau tęsiami 2018–2020 m. pradėti jungiamojo kelio nuo valstybinės reikšmės magistralinio kelio A17 Panevėžio aplinkkelis iki K. Naruševičiaus g. Paviešečių k., Tilto g. Miežiškių mstl., Anitavos g. Anitavos k., Dembavos g. Dembavos k., Varpo skg. Geležių mstl., kelio Naujikai–Kaubariškis, Šilelio g. ir Maironio g. šaligatvių Krekenavos mstl., kelio Paįstrys–Bernatoniai, Pušaloto g. Bliūdžių k., Ežero g., Gardino g. ir Pušynėlio g. Molainių k., Beržytės g. Ramygalos m., kelio Nr. 3009 – Puziniškio dvaras, Rojūnėlių 1-osios g. ir Zalatarų g. Ėriškių k., Žvalgų g. Vyčių k., Moliupio g. Preidžių k. ir kt. objektų, parinktų seniūnijų vietos bendruomenės tarybos, projektavimo, kapitalinio remonto, rekonstravimo (remonto) ir (ar) statybos darbai.  Pradėtas įgyvendinti pagal Lietuvos kaimo plėtros 2014–2020 metų programos priemonę „Pagrindinės paslaugos ir kaimų atnaujinimas kaimo vietovėse“ projektas „Kelio Kerava–Uoksai (VEL-160) Velžio sen., Panevėžio r., kapitalinis remontas“.  **Produkto kriterijai (2021 m.):**  1. Lietuvos automobilių kelių direkcijos lėšomis rekonstruota (suremontuota) apie 5 km kelių ir gatvių.  2. Rekonstruota (suremontuota) apie 700 m² šaligatvių.  3. Projekto „Kelio Kerava–Uoksai (VEL-160) Velžio sen., Panevėžio r., kapitalinis remontas“ įgyvendinimas – 80 proc.  **Rezultato kriterijus:**  Pagerėjusi rajono vietinių kelių ir gatvių dangos būklė, sumažėjęs avaringumas rajono keliuose, sumažėjusios rajono gyventojų lėšos automobiliams remontuoti. | | | | | |
| **Programos tikslas** | Vykdyti komunalinio ūkio objektų priežiūrą ir modernizavimą. | **Kodas** | | | **02** |
| **Tikslo įgyvendinimo aprašymas:**  Šiam tikslui įgyvendinti numatomi šie uždaviniai:  **01 uždavinys. Atlikti kasmetinius rajono komunalinio ūkio objektų priežiūros darbus.**  Ramygalos m., miestelių ir kaimų gatvių apšvietimo priežiūros (eksploatacijos) ir remonto darbus atlieka VšĮ Velžio komunalinis ūkis.  **Produkto kriterijai (2021 m.):**  1. Veikiančių kapinių plotas – 61,61 ha.  2. Neveikiančių kapinių plotas – 18,92 ha.  3. Pareigybių skaičius kapinių priežiūrai – 11,5.  4. Įrengta 50 šviestuvų.  5. Įrengta apie 2,5 km elektros apšvietimo tinklų.  **02 uždavinys. Gerinti geriamojo vandens kokybę ir nuotekų tvarkymą.**  Paįstrio, Gegužinės, Ėriškių ir kituose kaimuose nėra užtikrinta galimybė gyventojams gauti kokybišką geriamąjį vandenį ir tinkamai tvarkyti buitines nuotekas, todėl VšĮ Velžio komunalinis ūkis pasirašė finansavimo sutartį ir įgyvendina Europos Sąjungos struktūrinių fondų lėšomis finansuojamą projektą „Geriamojo vandens tiekimo ir nuotekų tvarkymo sistemų statyba Paįstrio k., Gegužinės k. ir Ėriškių k. Panevėžio rajone“. Panevėžio rajono savivaldybės administracija pradėjo įgyvendinti projektus „Geriamojo vandens tiekimo tinklų statyba Ibutonių k., Panevėžio r.“, „Geriamojo vandens tiekimo sistemos Puodžiūnų k., Panevėžio r., statyba“.  Planuojama Daukniūnų k., Kapinės g. pastatyti buitinių nuotekų tinklo atšaką, Tiltagalių k., Karsakiškio  sen. – vandenvietę su arteziniu gręžiniu ir vandens gerinimo įrenginių stotimi, o Smilgių vaikų dienos centrą prijungti prie centralizuotų vandentiekio tinklų, įrengti nuotekų tinklus.  Panevėžio rajono savivaldybės administracija iš dalies finansuoja Panevėžio rajono gyventojų individualių nuotekų valymo įrenginių įrengimo arba prijungimo prie magistralinių nuotekų tinklų biudžeto lėšomis išlaidas.  **Produkto kriterijai (2021 m.):**  1. Projekto „Geriamojo vandens tiekimo ir nuotekų tvarkymo sistemų statyba Paįstrio k., Gegužinės k. ir Ėriškių k. Panevėžio rajone“ įgyvendinimas – 100 proc.  2. Projekto „Geriamojo vandens tiekimo tinklų statyba Ibutonių k., Panevėžio r.“ įgyvendinimas – 100 proc.  3. Projekto „Geriamojo vandens tiekimo sistemos Puodžiūnų k., Panevėžio r., statyba“ įgyvendinimas – 100 proc.  4. Panevėžio r. savivaldybės gyventojų, kuriems suteikta kompensacija, skaičius – iki 30.  **03 uždavinys. Modernizuoti rajono šilumos tiekimo tinklus.**  Dalis rajono šilumos tiekimo tinklų susidėvėję, todėl būtina juos keisti naujais.  **Produkto kriterijai (2021 m.):**   1. Rekonstruota šilumos tiekimo tinklų – 500 m.   **04 uždavinys. Remti daugiabučių namų savininkų bendrijas, modernizuojančias bendrojo naudojimo objektus, sodininkų bendrijas.**  Negauta daugiabučių namų savininkų bendrijų, modernizuojančių bendrojo naudojimo objektus, prašymų, todėl bendrijų 2021 m. neplanuojama remti.  **Produkto kriterijai (2021m.):**  1. Paremtų DNSB skaičius.  **Rezultato kriterijai:**  Padidėjęs įrengtų elektros šviestuvų skaičius, elektros tinklų ilgis, pagerėjusi geriamojo vandens kokybė, atnaujinti šilumos ūkio objektai, padidėjęs modernizuotų (visiškai ar iš dalies) daugiabučių gyvenamųjų namų skaičius. | | | | | |
| **Programos tikslas** | Organizuoti paveldo objektų priežiūrą bei jų pritaikymą turizmui. | **Kodas** | | | **03** |
| **01 uždavinys. Atlikti kultūros paveldo objektų stebėseną, priežiūros ir tvarkybos darbus.**  Šiuo uždaviniu siekiama restauruotus kultūros paveldo objektus ir gamtos paveldo objektus pritaikyti turizmui ir pažinimui, vykdyti kultūros paveldo objektų stebėseną, priežiūrą ir tvarkybą. Šiuo metu rajono teritorijoje dar yra nemažai atmintinų vietų, gamtos paveldo objektų, rekreacinių išteklių, kurie nėra pritaikyti visuomenės ir turistų reikmėms ir naudojami nereguliariai, todėl kultūros ir gamtos paveldo objektų lankytojams norima sudaryti sąlygas lankyti šiuos objektus ir gauti apie juos informaciją.  **Produkto kriterijai (2021 m.):**  1. Prižiūrimų kultūros paveldo objektų skaičius – 417.  2. Vykdomi kultūros paveldo objektų būklės vertinimai – 25 vertinimai per metus.  **Rezultato kriterijai:**  Vykdyti kultūros paveldo objektų būklės vertinimai.  Priežiūros ir tvarkybos darbai kultūros paveldo objektuose. | | | | | |
| **Programos tikslas** | Sudaryti prielaidas spartesnei ūkinės veiklos diversifikacijai kaimo vietovėse. | **Kodas** | | | **04** |
| **01 uždavinys. Įgyvendinti plėtros projektus.**  Šiuo uždaviniu siekiama Panevėžio rajone įgyvendinti plėtros projektus.  Lietuvos Respublika dalyvauja įgyvendinant tarptautinį transporto projektą „Rail Baltica“, kuris kokybiška geležinkelio linija sujungs Varšuvą, Kauną, Rygą, Taliną, o geležinkelio keltu – ir Helsinkį. Lietuvos Respublikos Vyriausybės 2017 m. sausio 11 d. nutarimu Nr. 31 „Dėl Europinio standarto geležinkelio linijos Kaunas–Lietuvos ir Latvijos valstybių siena specialiojo plano patvirtinimo ir žemės paėmimo visuomenės poreikiams Europinio standarto geležinkelio linijai Kaunas–Lietuvos ir Latvijos valstybių siena nutiesti procedūros pradžios“ patvirtintas Europinio standarto geležinkelio linijos Kaunas–Lietuvos ir Latvijos valstybių siena specialusis planas, numatyta ne vėliau kaip iki 2025 m. gruodžio 31 d. įgyvendinti Specialiojo plano sprendinius.  **Produkto kriterijus (2021 m.)**  1. Įgyvendintas projektas „Rail Baltica“. | | | | | |
| **Asignavimų paskirstymo kriterijai:**  Kapų priežiūrai ir aplinkos tvarkymui:  Gyvenamųjų vietovių viešojo ūkio išlaidoms skiriama atsižvelgiant į pateiktus Žemės ūkio skyriaus duomenis.  Komunalinėms paslaugoms: išvežamų šiukšlių kiekis per metus po 20 Eur/m³.  Kitoms išlaidoms: 20 proc. nuo komunalinių paslaugų įsigijimo išlaidų.  Komunalinio ūkio priežiūrai:  Seniūnijos gyvenviečių gatvių ir šaligatvių plotas, prižiūrimas plotas: 1 000 m² x 10 Eur.  Gatvių apšvietimo tinklų priežiūrai ir remontui:  Karsakiškio seniūnijai – 3 500 Eur;  Krekenavos seniūnijai – 5 000 Eur;  Miežiškių seniūnijai – 3 500 Eur;  Naujamiesčio seniūnijai – 5 500 Eur;  Paįstrio seniūnijai – 3 500 Eur;  Panevėžio seniūnijai – 11 000 Eur;  Raguvos seniūnijai – 4 500 Eur;  Ramygalos seniūnijai – 6 500 Eur;  Smilgių seniūnijai – 4 000 Eur;  Upytės seniūnijai – 3 500 Eur;  Vadoklių seniūnijai – 3 500 Eur;  Velžio seniūnijai – 6 000 Eur.  Papildomoms išlaidoms skiriama atsižvelgiant į priimtus Savivaldybės tarybos sprendimus ir bendras biudžeto galimybes. | | | | | |
| **Numatomas programos įgyvendinimo rezultatas:** pagerėjusi Panevėžio rajono gyventojų gyvenimo kokybė, prieinamos kokybiškos paslaugos, sukurta saugi ir švari aplinka. | | | | | |
| **Galimi programos vykdymo ir finansavimo variantai:**  savivaldybės biudžeto lėšos, Europos Sąjungos struktūrinių fondų lėšos, Kelių priežiūros ir plėtros programos lėšos, valstybės biudžeto lėšos, paskolos. | | | | | |
| **Savivaldybės plėtros strateginio plano dalys, susijusios su vykdoma programa:**  2.3.1 uždavinys. Mažinti gamtinės ir gyvenamosios aplinkos užterštumą.  2.3.2 uždavinys. Pritaikyti gamtinę aplinką rekreacijai.  2.4.1 uždavinys. Rajono gyventojams sudaryti galimybę gauti geros kokybės geriamąjį vandenį.  2.4.2 uždavinys. Modernizuoti rajono šilumos ūkį ir skatinti gyventojus būstuose diegti energiją taupančias priemones.  3.1.3. uždavinys. Plėtoti susisiekimo infrastruktūrą, turinčią įtakos ūkio konkurencingumui. | | | | | |
| **Susiję Lietuvos Respublikos ir Savivaldybės teisės aktai:**  Lietuvos Respublikos viešųjų pirkimų įstatymas, Lietuvos Respublikos statybos įstatymas, Lietuvos Respublikos kelių įstatymas, Lietuvos Respublikos šilumos ūkio įstatymas, Lietuvos Respublikos geriamojo vandens tiekimo ir nuotekų tvarkymo įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos kelių priežiūros ir plėtros programos finansavimo įstatymas, Statybos techniniai reglamentai, Kelių techninis reglamentas, Panevėžio rajono savivaldybės tarybos sprendimai. | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_